Шанхай_Мастэрс_2012_(снукер)
Другі дзень (18 верасня)
У першай сесіі другога гульнявога дня на Шанхай Мастэрс да сталоў выйшлі ўдзельнікі двух апошніх матчаў уайлдкард раўнда і ўдзельнікі двух матчаў 1/16 фіналу. Леташні перамоца турніру Марк Сэлбі гуляў супраць паўфіналіста шанхайскага турніру 2010 года Джэймі Коўпа. 27-гадовы Коўп адкрыў лік у паядынку, пасля чаго Сэлбі, які за месяц да гэтага перамог на Пол Хантэр Класік, выйграў другі фрэйм з пераможным падыходам у 49 балаў. Джэймі выйграў трэцюю партыю на каляровых шарах, а пры ліку 13:51 у чацвёртым фрэйме зрабіў падыход у 30 ачкоў, пасля чаго забіў ружовы і чорны шары і павялічыў свой адрыў да двух ачкоў. Пры ліку 39:61 і каляровых шарах на стале ў пятай партыі Коўп зачысціў стол і зрабіў лік 4:1 на сваю карысць, а серыя ў 71 ачко ў шостым фрэйме прынесла яму сенсацыйную перамогу над першым нумарам рэйтынгу з лікам 5:1 і пяты выхад у 1/8 фіналу турніру запар. 40-гадовы ірландзец Фергал О’Браен гуляў у ўайлдкард раўндзе супраць аматара Чэня Фэйлуна. О'Браен пакінуў за сабой стартавую партыю на апошнім чорным шары, а яго апанент зраўняў лік, узяўшы другі фрэйм на апошнім ружовым. Чэнь выйграў трэці фрэйм з пераможнай серыяй у 52 ачкі, пасля чаго дамінаваў у дзвюх наступных партыях і зрабіў лік 4:1 на сваю карысць. Ірландскі снукерыст скараціў адставанне да двух фрэймаў, узяўшы шостую партыю на каляровых шарах, а кітаец выйграў сёмы фрэйм з серыямі 59 і 55 балаў і давёў паядынак да перамогі з лікам 5:2, упершыню выйшаўшы ў 1/16 фіналу рэйтынгавага спаборніцтва. Паўфіналіст Шанхай Мастэрс 2008 Стывен Магуайр з Шатландыі сустракаўся з 42-гадовым Пітэрам Эбданам. Англійскі гулец адкрыў лік, а 31-гадовы Магуайр, які выйграў першы этап PTC у ліпені 2012 года, зрабіў лік 1:1, дзякуючы брэйку ў 78 ачкоў. Пры ліку 37:55 і пяці каляровых шарах у трэцім фрэйме Эбдан, які толькі аднойчы, у 2010 годзе, праходзіў у 1/8 фіналу шанхайскага турніру, зачысціў стол і зноў выйшаў наперад, пасля чаго Стывен пачаў чацвёртую партыю з серыі ў 49 балаў і пазней давёў яе да перамогі. Пітэр выйграў пяты фрэйм з пераможным падыходам у 69 ачкоў, а Магуайр узяў верх у шостай партыі з серыяй у 73 і ў сёмай партыі з серыяй у 58 балаў, упершыню ў матчы выйшаўшы наперад з лікам 4:3. Пасля перамогі шатландца ў доўгім і напружаным восьмым фрэйме з лікам 72:61 ён у чацвёрты раз у сваёй кар'еры выйшаў у 1/8 фіналу Шанхай Мастэрс. 58-ы нумар сусветнага рэйтынгу Джымі Робертсан патрапіў у ўайлдкард раўндзе на Цзіня Луна, які ўжо ў чацвёрты раз атрымаў магчымасць гуляць на Шанхай Мастэрс. 31-гадовы кітаец адкрыў лік, пакінуўшы за сабой першы фрэйм на каляровых шарах, пасля чаго яго праціўнік зраўняў лік. Кітайскі гулец дамінаваў у трэцяй партыі, а таксама ўзяў верх у чацвёртым фрэйме на апошнім ружовым шары. 26-гадовы Робертсан перамог у пятым фрэйме з брэйкам у 82 балы, а таксама ўзяў шостую і сёмую партыі з брэйкамі ў 46 і 49 ачкоў і выйшаў наперад у матчы з лікам 4:3. Пры ліку 27:44 і ўсіх каляровых шарах у восьмым фрэйме кітайскі аматар, які гуляў у 1/16 фіналу ў Шанхаі ў 2010 годзе, забіў усе шары на стале і выцягнуў фрэйм, зраўняўшы лік у паядынку, пасля чаго дамінаваў у вырашальнай партыі, пакінуўшы яе за сабой з пераможным падыходам у 44 ачкі і выйшаўшы ў 1/16 фіналу турніру.